**PROTOKOL O KONTROLI ULASKA I IZLASKA**

**SŠ BARTULA KAŠIĆA PAG**

 **Ovaj protokol izrađen je s ciljem osiguravanja veće sigurnosti u SŠ Bartula Kašića Pag.**

**Od 7. siječnja 2025. godine svi učenici, djelatnici škole, roditelji i ostali posjetitelji u školu ulaze na glavni ulaz.**

**Sporedni ulaz** (ulaz za osobe smanjene pokretljivosti) **će biti zaključan**. Kroz taj ulaz u školu ulaze samo učenici na povratku s nastave Tjelesne i zdravstvene kulture (njih dočekuje na vratima dežurni djelatnik škole). Učenike koji odlaze na nastavu Tjelesne i zdravstvene kulture, predmetna nastavnica dočekuje na ulaznim vratima dvorane te, nakon njihovog ulaska, nastavnica zaključava vrata. Nakon nastavnog sata Tjelesne i zdravstvene kulture, nastavnica ispraća učenike do ulaznih vrata, otključava ih za izlaz i ponovno zaključava. Ovo pravilo vrijedi dok se na vrata ne postavi sigurnosna brava pomoću koje će djelatnici moći ulaziti u školu utipkavanjem svog koda i/ili očitavanjem kartice.

**GLAVNI ULAZ**

Glavni ulaz u školu je otključan **od 6.45 do 8.10 sati te od 13.00 do 13.15 sati.** U tom periodu na ulazu se nalaze dežurni nastavnici.

**U 8.10 i u 13.15 sati se zaključava glavni ulaz u školu od strane dežurnog djelatnika.**

 **Za vrijeme malih odmora** učenici ne napuštaju školsku zgradu već to vrijeme koriste za pripremu za sljedeći nastavni sat ili za odlazak u WC. **Za vrijeme velikog odmora** učenicima je dozvoljeno napustiti školsku zgradu (**ulazna se vrata otključavaju u 10.25 sati te zaključavaju u 10.45 sati, odnosno 15.35 – 15.50 sati**).

Nastavnici dežuraju na hodniku škole prema rasporedu koji je definiran Godišnjim planom i programom rada škole.

**Dok se ne steknu zakonski uvjeti za zapošljavanjem operativnog djelatnika za sigurnost i civilnu zaštitu, nakon zaključavanja ulaznih vrata škole, na ulazu u školu**  **dežuraju ravnateljica/tajnik/stručne suradnice (u prvoj smjeni) te spremačica (u drugoj smjeni).**

Djelatnik koji je dežuran na ulazu/izlazu iz škole koordinirat će izlaz učenika **nakon završetka nastave.**

**Nastavnici** koji na nastavu dolaze nakon zaključavanja ulaznih vrata, pokucat će za ulaz u školu (dok se ne ugradi drugačiji sigurnosni sustav).

**Roditelji** u školu mogu doći u vrijeme individualnih razgovora s razrednicima ili predmetnim nastavnicima. Dolazak najavljuju razredniku ili predmetnom nastavniku na način kako to nastavnik odredi (elektronička pošta, SMS, telefonski poziv). U dogovoreno vrijeme roditelje će na ulaznim vratima dočekati razrednica ili predmetni nastavnik. Prije ulaska roditelji će pokazati osobnu iskaznicu ili neki drugi dokument koji ima fotografiju i kojim se može dokazati identitet osobe. Osobi koja odbije pokazati identifikacijski dokument neće se dopustiti ulazak u školsku ustanovu.

Roditelji koji žele ili moraju doći u školu **u vrijeme u kojem se ne održavaju individualni** **razgovori**, **moraju najaviti svoj dolazak, razlog i vrijeme dolaska porukom na adresu elektroničke pošte škole** **ured@ss-bkasica-pag.skole.hr** **ili na broj telefona 023/611-720.**  O najavljenom dolasku tajnik će obavijestiti djelatnika koji je dežuran na ulazu.

Ukoliko razrednica, predmetni nastavnik ili pedagoginja pozove u školu roditelja u vrijeme u kojem se ne održavaju individualni razgovori prema rasporedu, o tome će obavijestiti djelatnika koji je dežuran na ulazu.

U slučaju održavanja **roditeljskog sastanka**, razrednica prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednica prati roditelje do izlaza.

Na ulaznim vratima se vodi pisana evidencija svih ulazaka u školu (osim djelatnika i učenika). Evidenciju vodi dežurni djelatnik.

Djelatnik koji je dežuran na vratima škole obavezan je obavijestiti ravnateljicu škole o svakoj osobi koja traži ulaz u školu u vrijeme u kojem nisu organizirani individualni razgovori, a osoba nije najavila svoj dolazak. U slučaju odsutnosti ravnateljice, obavijestit će pedagoginju ili tajnika.

 Ukoliko dežurni djelatnik primijeti bilo kakvo **neprimjereno ponašanje** posjetitelja škole, neće ga pustiti u školu nego će o neprimjerenom ponašanju obavijestiti ravnateljicu škole koja je dužna poduzeti sve mjere radi sprječavanja nasilničkog ponašanja, a prema važećim protokolima i Pravilniku o postupanju odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima. U slučaju odsutnosti ravnateljice, dežurni će o neprimjerenom ponašanju posjetitelja obavijestiti pedagoginju ili tajnika škole.

**Odgojno-obrazovni** radnici prema procjeni mogu provoditi **sigurnosni pregled učenika** **i njihovih predmeta.** Predmeti za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnateljica, stručni suradnici ili policija kada su za to ispunjeni uvjeti za policijsko postupanje.

**RASPORED ODRŽAVANJA INDIVIDUALNIH RAZGOVORA S RODITELJIMA**

**PONEDJELJAK**

BOŽENA TOKIĆ (nastavnica Tjelesne i zdravstvene kulture) 8:00 – 8:45

NATAŠA STRUGAR (razrednica 4g razreda i nastavnica Hrvatskog jezika) 8:50 – 9:35

LJILJANA MARTINOVIĆ (nastavnica Geografije, Turističke geografije) 9:40 – 10:25

ANTE KNEŽEVIĆ (nastavnik Filozofije, Logike i Etike) 10:45 – 11:30

TEO BUKŠA (nastavnik Ugostiteljskog posluživanja) 12:25 – 13:10

DARIA PARO (razrednica 1g razreda i nastavnica Engleskog jezika) 13:10 – 13:55

SANJA KOLEVSKI ŽELEHOVSKI (razrednica 3g razreda i nastavnica Latinskog jezika) 13:15 – 14:00

IVAN CIMPERMAN (nastavnik Kuharstva) 13:10 – 13:55

MAJA MAJIĆ (nastavnica Organizacije poslovanja ugostiteljskih poduzeća, Osnova turizma i Marketinga u turizmu) 14:00 – 14:45

**UTORAK**

DANIJEL GAVRANOVIĆ (nastavnik Sociologije i Politike i gospodarstva) 9:35 – 10:25

MIHAELA KUKOVIĆ (nastavnica Informatike i Računalstva) 9:40 – 10:25

TONI HERENDA (nastavnik Fizike) 10:45 – 11:30

TEUTA DRAGOSLAVIĆ (razrednica 1u razreda i nastavnica Talijanskog jezika) 11:35 – 12:20

MARTA TUTA (nastavnica Likovne umjetnosti) 13:10 – 14:00

SANJA MARŽIĆ (nastavnica Matematike i Gospodarske matematike) 14:45 – 15:30

**SRIJEDA**

LEA FABIJANIĆ (razrednica 2g razreda i nastavnica Kemije i Biologije) 8:45 – 09:30

MAJA FABIJANIĆ (nastavnica Psihologije i Poslovne psihologije i komunikacije) 9:40 – 10:25

BOŽICA OŠTARIĆ VERŠIĆ (nastavnica Gospodarske matematike) 13:10 – 13:55

**ČETVRTAK**

MIRJANA ŠKODA (nastavnica Povijesti) 9:40 – 10:25

IVANA HOLUBEC ŠKUNCA (nastavnica Poznavanja robe i prehrane i Biologije s higijenom i ekologijom) 13:10 – 13:55

MARTINA BUJIĆ (nastavnica Povijesti hrvatske kulturne baštine) 16:40 – 17:25

**PETAK**

IVONA MARŽIĆ (razrednica 2u razreda i nastavnica Vjeronauka) 8:50 – 9:30

IVO BOSNA (nastavnik Glazbene umjetnosti) 10:45 – 11:30

KATARINA VUČETIĆ (razrednica 3u razreda i nastavnica Hrvatskog jezika i Etike) 11:35 – 12:20